Qaçaq Nəcəf

Qaçaq Nəcəf - Məşhur bəy və qaçaq. Qaçaq Kərəmin babası (ata babası) Molla Zalın qardaşıdır. Qazax rayonunun Aslanbəyli kəndinin Nəcəflilər soyunun ulu babasıdır.

 Həyatı 
Qaçaq Nəcəf 19-cu əsrin 10-cu illərində Cənubi Azərbaycanın Xoy şəhristanında anadan olmuşdur. 

Nəcəfin ulu babaları 18-ci əsrin əvvəllərində qaçaqlıq edərək Qazax sultanlığının Kəsəmən kəndindən (indiki Ağstafa rayonu Qıraq Kəsəmən ərazisindən) Cənubi Azərbaycanın Xoy ərazisinə köçmüşlər. 100-120 il orada məşkunlaşmış və ad-san qazanmışlar. Bir çox düşmənləri olan Nəcəf və 5 qardaşı babaları İskəndər bəyin məsləhəti ilə 19-cu əsrin 30-cu illərində öz ata-baba yurdları olan Qazax elinə qayıdırlar. 

Qazax rayonunun Aslanbəyli kəndində yaşamışdır. Mərdliyinə, igidliyinə görə böyük hörmət qazanmışdır. Soyu Aslanbəylidə Nəcəflilər kimi tanınır.

Nəcəfgil 6 qardaş olmuşlar.

 Böyük qardaşı Molla Zal - Xoydan öz yurdları olan Ağstafa rayonunun Qıraq Kəsəmən kəndinə qayıtmışdır. Savadının hesabına orada Molla adı almışdır. Mərdliyinə, igidliyinə görə böyük hörmət qazanmışdır. Qaçaq Kərəmin babasıdır.
 İsmi - Qazax rayonunun Daş Salahlı kəndində yaşamışdır. Soyu Daş Salahlıda İsmiyevlər kimi tanınır.
 Talıb - Qazax rayonunun Ağköynək kəndində yaşamışdır. Soyu Ağköynəkdə Talıbovlar kimi tanınır.
 5-ci qardaş - Borçalının Qardabani rayonunun Soğanlıq kəndində yaşamışdır. Qardaşlarından Nəcəflə əlaqəsi sıx olmuşdur
 Kiçik qardaşları - Qazax rayonunun Xanlıqlar və ya Kosalar kəndlərindən birində yaşamışdır.

 Həmçinin bax 
Aslanbəyli
İncə dərəsi
İncəlilər (Qazax)
Qıraq Kəsəmən
Xoy şəhristanı
Xoy

Xarici keçid

 İstinadlar 

 Mənbə 
Fikrət Seyidov. Aslanbəylidən başlanan xatirələr. Bakı: 2000, 350 səh.
Telman Qəhrəmanov. Qaçaq İsmayıl. Bakı. Şəms: 2006, 192 səh.

Kateqoriya:Nəcəflilər
Kateqoriya:Qaçaqlar
Kateqoriya:Qazax rayonunda vəfat edənlər
Kateqoriya:Qazaxda vəfat edənlər